Document ID: 32003R1343

Komission asetus (EY) N:o 1343/2003,
annettu 23 päivänä heinäkuuta 2003,
poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille annetussa neuvoston asetuksessa (EY) N:o 2007/2000 säädettyjen, CN-koodeihin 1701 ja 1702 luokiteltavaa Serbia ja Montenegrosta tuotavaa sokeria koskevien menettelyjen keskeyttämisestä vielä kuudeksi kuukaudeksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille sekä asetuksen (EY) N:o 2820/98 muuttamisesta ja asetusten (EY) N:o 1763/1999 ja (EY) N:o 6/2000 kumoamisesta 18 päivänä syyskuuta 2000 annetun neuvoston asetuksen (EY) N:o 2007/2000(1), sellaisena kuin se on viimeksi muutettuna komission asetuksella (EY) N:o 607/2003(2), ja erityisesti sen 12 artiklan 3 kohdan,
sekä katsoo seuraavaa:
(1) Komission asetuksella (EY) N:o 764/2003(3) keskeytettiin kolmeksi kuukaudeksi asetuksessa (EY) N:o 2007/2000 säädetyt tullietuusmenettelyt, jotka koskevat CN-koodeihin 1701 ja 1702 luokiteltavaa Serbia ja Montenegrosta tuotavaa sokeria.
(2) Päätöksen perusteena olivat Serbia ja Montenegrossa tehdyt päätelmät, joiden mukaan järjestelmä CN-koodeihin 1701 ja 1702 luokiteltavan sokerin tullietuuskohteluun oikeuttavan alkuperän varmistamiseksi ja valvomiseksi ei mahdollistanut sitä, että edunsaajamaan toimivaltaiset viranomaiset olisivat voineet varmistaa tuotteiden alkuperän ja harjoittaa hallinnollista yhteistyötä, kuten alkuperän todentamiseksi vaaditaan.
(3) Keskeyttämistoimenpiteestä tehtiin sen vuoksi päätös asetuksen (EY) N:o 2007/2000 12 artiklan 1 kohdan säännösten mukaisesti.
(4) Asetuksen (EY) N:o 2007/2000 12 artiklan 3 kohdassa säädetään, että menettelyn keskeyttämisen päätyttyä komissio tekee päätöksen keskeyttämistoimenpiteen lopettamisesta tai sen voimassaolon jatkamisesta.
(5) Serbia ja Montenegron tilanteessa ei ole tapahtunut merkittävää muutosta, ja puutteita etuuskohteluun oikeuttavan sokerin alkuperän varmistamisessa ja valvonnassa esiintyy edelleen Serbia ja Montenegron viranomaisten jatkuvista ponnisteluista huolimatta. Lisäksi tilanteen korjaamiseksi tarvitaan kohtuullisen paljon aikaa.
(6) Komissio katsoo sen vuoksi, että CN-koodeihin 1701 ja 1702 luokiteltavaa Serbiasta ja Montenegrosta peräisin olevaksi ilmoitettua sokeria koskevan menettelyn keskeyttämistä olisi jatkettava vielä kuudella kuukaudella asetuksen (EY) N:o 2007/2000 12 artiklan 3 kohdan mukaisesti.
(7) Tullikoodeksikomitealle on ilmoitettu asiasta,
ON ANTANUT TÄMÄN ASETUKSEN:
1 artikla
Keskeytetään vielä kuudeksi kuukaudeksi asetuksessa (EY) N:o 2007/2000 säädetyt tullietuusmenettelyt, jotka koskevat CN-koodeihin 1701 ja 1702 luokiteltavaa Serbia ja Montenegrosta tuotavaa sokeria.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Sitä sovelletaan 8 päivästä elokuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 2003.

Labels: 3
17
18